11. ΑΝΑΓΚ. ΝΟΜΟΣ υπ’ αριθ. 378 της 17/17 Απρ. 1968 (ΦΕΚ Α΄ 82) Περί συμπληρώσεως του Α.Ν. 89/1967 «περί εγκαταστάσεως εν Ελλάδι Αλλοδαπών Εμποροβιομηχανικών Εταιρειών». Άρθρ.1.-1.Αλλοδαπαί ναυτιλιακαί επιχειρήσεις παντός τύπου και μορφής δύνανται να εγκαθίστανται εν Ελλάδι κατά τας διατάξεις του Α.Ν. 89/1967 και ν’ απολαύουσιν απάντων των πλεονεκτημάτων του Νόμου τούτου και του παρόντος, δια πάσας τας δραστηριότητας αυτών αίτινες ήθελον ρητώς εγκριθή δια της χορηγούσης την άδειαν εγκαταστάσεως αποφάσεως. Η σχετική αίτησις περιλαμβάνουσα τα εν άρθρ. 1 του Α.Ν. 89/1967 στοιχεία μετά επακριβούς μνείας των δραστηριοτήτων της επιχειρήσεως υποβάλλεται εις το Υπουργείον Εμπορικής Ναυτιλίας, εγκρίνεται δε δια κοινής αποφάσεως των Υπουργών Συντονισμού και Εμπορικής Ναυτιλίας. Αποφάσεις του Υπουργού Συντονισμού εγκρίνασαι κατά τας διατάξεις του Α.Ν. 89/1967 την εγκατάστασιν εν Ελλάδι Αλλοδαπών Ναυτιλιακών Εταιρειών θεωρούνται νομίμως εκδοθείσαι. Σελ. 74,042(β) Τεύχος ΣΤ92-Σελ. 102 2.Ελληνικαί ναυτιλιακαί επιχειρήσεις ή γραφεία τοιούτων επιχειρήσεων παντός τύπου και μορφής, εγκατεστημένα εν Ελλάδι προ της δημοσιεύσεως του Α.Ν. 89/1967, δύνανται επί τη αιτήσει των να υπαχθούν εις τας διατάξεις του Νόμου τούτου και του παρόντος εφ’ όσον αι δραστηριότητες αυτών είναι αι αυταί προς τας δραστηριότητας των αλλοδαπών ναυτιλιακών επιχειρήσεων των εγκαθισταμένων εν Ελλάδι κατ’ εφαρμογήν του Α.Ν. 89/1967. Η έγκρισις δια την υπαγωγήν εις τον Α.Ν. 89/1967 γίνεται επι τη αιτήσει των κατά τα εν παρ. 1 οριζόμενα, δια κοινής αποφάσεως των Υπουργών Συντονισμού και Εμπορικής Ναυτιλίας. Φόροι, δασμοί, εισφοραί ή κρατήσεις και τέλη παντός είδους καταβληθέντα προ της υπαγωγής των ως άνω Εταιρειών εις τον Α.Ν. 89/1967 και τον παρόντα δεν επιστρέφονται. 3.Πλοία υπό ξένην σημαίαν πάσης κατηγορίας πρακτορευόμενα ή διαχειριζόμενα ή καθ’ οιονδήποτε τρόπον αντιπροσωπευόμενα υπό των βάσει του Α.Ν. 89/1967 και του παρόντος εγκαθισταμένων εν Ελλάδι αλλοδαπών Εταιρειών, ασχέτως μορφής υφ’ ην λειτουργούσιν αύται, απαλλάσσονται του φόρου εισοδήματος, ως και παντός εν γένει τέλους, φόρου, δασμού, εισφοράς ή κρατήσεις, υφισταμένου ή επιβληθησομένου εις το μέλλον δια το εισόδημα αυτών το κτώμενον εξ εργασιών μέσω ή δια των άνω Εταιρειών. Της αυτής φορολογικής απαλλαγής απολαύουσιν και οι πλοιοκτήται, εφοπλισταί ή οι καθ’ οιονδήποτε τρόπον εκμεταλλευόμενοι τα πλοία ταύτα μέσω ή δια των ως άνω Εταιρειών. Επί των από 1 Ιαν. 1968 και εφεξής κτωμένων εισοδημάτων των προκυπτόντων εν τη αλλοδαπή, καταργείται η διάταξις (α) του δευτέρου εδαφίου της παρ. 1 του άρθρ. 3 του Ν.Δ. 3323/1955 ως ετροποποιήθη δια του άρθρ. 1 του Ν.Δ. 3765/1957 και του άρθρ. 1 παρ. 5 του Ν.Δ. 4444/1964, ως προς τους Έλληνας πλοιοκτήτας, εφοπλιστάς ή καθ’ οιονδήποτε τρόπον εκμεταλλευομένους πλοία και (β) το τρίτον εφάδιον της περιπτ. δ΄ του άρθρ. 4 του Ν.Δ. 3843/1958. Αι διατάξεις του Α.Ν. 1880/1951 «περί φορολογίας των πλοίων» ως ετροποποιήθη, διατηρούνται εν ισχύϊ. Για τη προοδευτική κατάργηση των δασμολογικών απαλλαγών των άνω Ναυτιλιακών Επιχειρήσεων για τα είδη που εισάγονται από τρίτες προς την ΕΟΚ χώρες, βλ. άρθρ. 80-82 Νόμ. 1402/1983 (ΦΕΚ Α΄ 167), (τόμ. 30, σελ. 226,539) .127. 26.Β.δ.10-11 Προστασία κεφαλαίων εξωτερικού 26.Β.δ.10-11 Προστασία κεφαλαίων εξωτερικού Άρθρ.2.-(Ερμηνεύονται η πρώτη και δευτέρα περίοδος του εδαφ. δ΄ της παρ. 1 άρθρ. 2 Α.Ν. 89/1967). Άρθρ.3.-1.Η υπό του άρθρ. 2 παρ. 1 εδάφ. (α) του Α.Ν. 89/1967 προβλεπομένη άδεια εργασίας και παραμονής εν Ελλάδι δια το πάσης φύσεως αλλοδαπόν προσωπικόν των υπαγομένων εις τας διατάξεις του Α.Ν. 89/1967 εμποροβιομηχανικών ή ναυτιλιακών επιχειρήσεων δύναται να πρατείνεται ανά διετίαν απεριορίστως και εφ’ όσον ισχύει η υπαγωγή των επιχειρήσεως τούτων εις τας διατάξεις του Α.Ν. 89/1967. Η περί παροχής αδείας εργασίας και παραμονής ή παρατάσεως της ήδη χορηγηθείσης τοιαύτης αδείας αίτησις δέον να συνοδεύεται και από υπεύθυνον δήλωσιν της επιχειρήσεως ότι ο αιτών αλλοδαπός ανήκει εις το προσωπικόν αυτής και εργάζεται αποκλειστικώς δι’ αυτήν. 2.Η υπό του άρθρ. 2 παρ. 1 εδάφ. (ε) του Α.Ν. 89/1967 προβλεπομένη ατελής εισαγωγή και κυκλοφορία αυτοκινήτων ιδιωτικής χρήσεως δια το αλλοδαπόν υπαλληλικόν προσωπικόν των εν Ελλάδι εγκαθισταμένων επιχειρήσεων, ισχύει καθ’ όλην την διάρκειαν της υπό του άρθρ. 2 παρ. 1 εδάφ. (α) του Α.Ν. 89/1967 και του παρόντος προβλεπομένης αδείας εργασίας και παραμονής εν Ελλάδι του αλλοδαπού τούτου προσωπικού. 3.Έκαστος αλλοδαπός υπάλληλος δικαιούται ατελούς εισαγωγής και κυκλοφορίας ενός μόνον αυτοκινήτου ιδιωτικής χρήσεως δια τας ανάγκας αυτού και της οικογενείας του. Ως οικογένειαι του αλλοδαπού θεωρούνται οι κατιόντες, οι ανιόντες και σύζυγος τούτου. Δεν επιτρέπεται η χρησιμοποίησις του ατελώς εισαγομένου αυτοκινήτου παρά μόνον υπό του ιδίου του αλλοδαπού υπαλλήλου, της οικογενείας του ή του επαγγελματίου οδηγού του τελούντος εν τη υπηρεσία του ιδιοκτήτου του αυτοκινήτου ή της επιχειρήσεως ήστινος ο ιδιοκτήτης τυγχάνει υπάλληλος. Κατάργηση των ανωτέρω απαλλαγών επιβατικών αυτοκινήτων βλ. εν άρθρ. 37 Νόμ. 814/1978 (τόμ. 27 σελ. 66,663). Άρθρ.4.-Η εν άρθρ. 1 και 2 παρ. 3 του Α.Ν. 89/1967 προβλεπομένη τραπεζιτική εγγυητική επιστολη δεν δύναται να είναι κατωτέρα των (1.000) ούτε ανωτέρα των (5.000) δολλαρίων Η.Π.Α. ή του εις δραχμάς ισοτίμου των ποσών τούτων. Αντί τραπεζιτικής εγγυητικής επιστολής δύναται να γίνη δεκτή προσωπική εγγύησις της επιχειρήσεως υπέρ του προσωπικού της. Προ πάσης όμως καταπτώσεως της εγγυήσεως, η εισηγουμένη περί ταύτης Υπηρεσία Κεφαλαίων Εξωτερικού του Υπουργείου Συντονισμού δέον να ζητήση έγγραφον έκθεσιν της επιχειρήσεως επί της προκαλούσης την κατάπτωσιν αιτίας, της επιχειρήσεως υποχρεουμένης όπως παράσχη ταύτην εντός 10 ημερών από της περί ταύτης αιτήσεως της υπηρεσίας. Η προβλεπόμενη από το άνω άρθρο Τραπεζική Εγγυητική επιστολή αναπροσαρμόστηκε στο ύψος των 50.000 δολλαρίων ΗΠΑ από το άρθρ. 22 παρ. 1 Νόμ. 1262/82 (τόμ. 13 σελ. 86,326). Άρθρ.5.-Όπου εν τω Α.Ν. 89/1967 αναφέρεται η λέξις Εταιρεία νοείται οιουδήποτε νομικού τύπου επιχείρησις, περιλαμβανομένης και της ατομικής τοιαύτης. Άρθρ.6.-Η ισχύς του παρόντος ανατρέχει εις τον χρόνον ισχύος του Α.Ν. 89/1967. Βλ. ήδη και άρθρ. 107 του Συντάγματος 1975, τόμ. 1 σελ. 34,20. 12. ΝΟΜΟΘΕΤΙΚΟΝ ΔΙΑΤΑΓΜΑ υπ’  αριθ. 756 της 12/18 Δεκ. 1970 (ΦΕΚ Α΄ 278) Περί κυρώσεως της από 1.12.1960 Συμβάσεως μεταξύ του Ελληνικού Δημοσίου και της εν Λονδίνω της Αγγλίας εδρευούσης Εταιρείας υπό την επωνυμίαν I.W.S. NOMINEE COMPANY LIMITED περί εισαγωγής κεφαλαίων υπό της ανωτέρω Εταιρείας εν Ελλάδι προς τον σκοπόν διαφημίσεως ελληνικών προϊόντων εξ ερίου.